ตลาดหุ้นเอเชียลดลงเช้านี้ นลท.จับตาผลร่างกฎหมายปฏิรูปภาษีขั้นสุดท้าย
ตลาดหุ้นเอเชียส่วนใหญ่ปรับตัวลดลงเช้านี้ นักลงทุนจับตาผลร่างกฎหมายปฏิรูปภาษีขั้นสุดท้าย
21 ธ.ค. 2560

ผู้สื่อข่าวรายงานว่า ตลาดหุ้นเอเชียปรับตัวลดลงเป็นส่วนใหญ่ในช่วงเช้าวันนี้ ตามทิศทางของดัชนีดาวโจนส์ตลาดหุ้นนิวยอร์ก หลังจากนักลงทุนซึมซับรายงานข่าวที่ว่า สภาผู้แทนราษฎรสหรัฐมีมติเห็นชอบต่อร่างกฎหมายปฏิรูปภาษีขั้นสุดท้าย ก่อนที่จะส่งต่อไปยังประธานาธิบดีโดนัลด์ ทรัมป์เพื่อลงนามให้มีผลบังคับใช้เป็นกฎหมาย
โดย ดัชนี NIKKEI 225 ตลาดหุ้นญี่ปุ่นเปิดวันนี้ที่ 22,852.01 จุด ลดลง 39.71 จุด, -0.17% ดัชนี SSE Composite ตลาดหุ้นจีนเปิดวันนี้ที่ 3,281.12 จุด ลดลง 6.49 จุด, -0.20% ดัชนี HSI ตลาดหุ้นฮ่องกงเปิดวันนี้ที่ 29,209.64 จุด ลดลง 24.45 จุด, -0.08% ดัชนี TAIEX ตลาดหุ้นไต้หวันเปิดวันนี้ที่ 10,526.97 จุด เพิ่มขึ้น 22.45 จุด, +0.21% ดัชนี KOSPI ตลาดหุ้นเกาหลีใต้เปิดวันนี้ที่ 2,471.34 จุด ลดลง 1.03 จุด, -0.04% ดัชนี FTSE STI ตลาดหุ้นสิงคโปร์เปิดวันนี้ที่ 3,389.18 จุด ลดลง 5.69 จุด, -0.17% ดัชนี FBMKLCI ตลาดหุ้นมาเลเซียเปิดวันนี้ที่ 1,750.59 จุด เพิ่มขึ้น 3.96 จุด, +0.23%
ทั้งนี้ นักลงทุนจับตากระทรวงพาณิชย์สหรัฐเปิดเผยการประมาณการครั้งสุดท้ายของ GDP ประจำไตรมาส 3/2560 ในวันนี้ ส่วนการประมาณการครั้งที่ 2 ซึ่งได้เปิดเผยไปเมื่อวันที่ 29 พ.ย.ที่ผ่านมานั้น กระทรวงพาณิชย์สหรัฐระบุว่า GDP ขยายตัวที่ระดับ 3.3% ซึ่งสูงกว่าตัวเลขตัวเลขประมาณการครั้งที่ 1 ที่ระดับ 3.0%
 
 